మహిళా కానిస్టేబుల్ వినతిని తిరస్కరించిన సర్కారుహైకోర్టులో వ్యాజ్యం దాఖలుముంబై, నవంబరు 18: మహారాష్ట్రలోని బీడ్ జిల్లాలోని ఒక మహిళా పోలీసు కానిస్టేబుల్కు సమస్య వచ్చి పడింది. ‘ఆమె’ ‘అతడు’గా మారాలనుకుంటోంది. లైంగిక మార్పిడి శస్త్ర చికిత్స కోసం ఆ మహిళ పెట్టుకున్న దరఖాస్తును పోలీసు ఉన్నతాధికారులు తిరస్కరించడంతో ఆమె బాంబే హైకోర్టును ఆశ్రయించింది. ఈమె 2010 నుంచి పోలీసు శాఖలో పనిచేస్తోంది. హార్మోనుల అసమతుల్యత వల్ల తాను పురుషుడిగా ఫీలవుతున్నానని, కాబట్టి సెక్స్ మార్పిడి ఆపరేషన్ చేయించుకోడానికి అనుమతించాలని ఆమె కోరారు. ఆమె విజ్ఞప్తిని మహారాష్ట్ర పోలీసులు తిరస్కరించారు. దీనిపై మహారాష్ట్ర అదనపు డీజీపీ రాజేంద్ర సింగ్ మాట్లాడుతూ, ఆ మహిళా కానిస్టేబుల్ నుంచి తమకు దరఖాస్తు అందిన మాట వాస్తవమేనని చెప్పారు. తమ నిర్ణయాన్ని సంబంధిత ఎస్పీకి తెలియజేశామని, ఆ ఎస్పీ ఆ మహిళకు చెపుతారని సింగ్ పేర్కొన్నారు. ముంబైలోని సర్ జేజే ఆస్పత్రిని ఆ మహిళ సంప్రదించగా, డాక్టర్లు అసలు విషయం చెప్పారు. ఆమె హార్మోన్ల అసమతుల్యతకు చికిత్స లేదని, ప్లాస్టిక్ సర్జరీ చేయించుకోవాల్సి ఉంటుందని వారు సలహా ఇచ్చారు. కాగా, తమ క్లయింట్ మానవ హక్కులకు భంగం కలిగించేలా వ్యవహరించవద్దని ఆ మహిళ తరఫున న్యాయవాది ఎజాజ్ నక్వీ అన్నారు.
mahila conistable vinatini tiraskarinchina sarkaruhaikortulo vyaajyam daakhalumumbai, navambaru 18: mahaaraashtralooni beed jillaalooni oka mahila polisu conistableku samasya vachi padindi. ‘aame’ ‘atadu’gaa maralanukuntondi. laingika marpidy shastra chikitsa kosam aa mahila pettukunna darakhaastunu polisu unnataadhikaarulu tiraskarinchadamto aame bambe haikortunu aasrayinchindi. eeme 2010 nunchi polisu saakhalo panichestondi. harmonula asamatulyata valla taanu purushudigaa pheelavutunnaanani, kabatti secks marpidy aperation cheyinchukodaniki anumatinchaalani aame koraru. aame vignaptini maharashtra poliisulu tiraskarinchaaru. deenipai maharashtra adanapu dgp rajendra sing maatlaadutuu, aa mahila conistable nunchi tamaku darakhastu andina maata vaastavamenani cheppaaru. tama nirnayaanni sambandhita espeeki teliyajesamani, aa espy aa mahilaku cheputaarani sing perkonnaru. mumbailooni sar jeje aaspatrini aa mahila sampradinchagaa, daaktarlu asalu vishayam cheppaaru. aame harmonla asamatulyataku chikitsa ledani, plastic sarjari cheyinchukovalsi untundani vaaru salaha icharu. kaga, tama cliunt manava hakkulaku bhangam kaliginchela vyavaharinchavaddani aa mahila tarafuna nyaayavaadi ezaj nakvee annaru.